laion/Wikipedia-Exotic huggingface dataset:
קד"ם - ילדים ונוער

קד"ם - ילדים ונוער היא עמותה שהוקמה בשנת 2001 ופועלת מאז לפיתוח והפעלת תהליכי קד"ם (קבוצות דיון משפחתיות) בישראל. תהליך קד"ם (קבוצת דיון משפחתית Family Group Conference) הוא שיטה חדשה יחסית לפתרון בעיות של קטינים בסיכון ובמצוקה. תוכנית קד"ם מציעה מודל מובנה של קבלת החלטות על ידי המשפחה הגרעינית, הקטין, המשפחה המורחבת ואנשים משמעותיים לקטין ולמשפחה בשיתוף אנשי המקצוע. זהו תהליך וולונטרי וכל המשתתפים מצטרפים ונשארים בו מתוך בחירה. המודל רצוני, בראש ובראשונה לקטין ולמשפחתו, אך ניהולו הנכון מחייב עבודה של מתאם, אשר אחראי לקדם את התהליך ברגישות ובתבונה ולשמור על גבולות התהליך בהתאם לערכי ועקרונות התוכנית. מחקרי הערכה מראים שמודל קד"ם נוחל הצלחה רבה בתחום הטיפול בקטינים בסיכון וכן בתחום הטיפול בנוער עובר חוק. הניסיון שנצבר עד כה מעלה כי המודל מאפשר להתגבר על קשיים שונים, תורם מאוד לתחושת ההוגנות שחווים המשתתפים בו מקדם מציאת מענים לקשיים שמקורם בייחודיות תרבותית של המשפחה. כמו כן נמצא כי התהליך מעצים את ההורים והמשפחה. לפיכך, תרומת המודל חורגת מהטיפול במצב הסיכון הקונקרטי ומתבטאת גם בהנעת תהליכי צמיחה והתפתחות חיוביים כלליים במשפחה. העמותה מפעילה תהליכי קד"ם (קבוצות דיון משפחתיות) אשר במסגרתם נפגשים בני נוער הנמצאים במצב של סיכון או משבר (כגון עבריינות) יחד עם בני משפחותיהם ותומכים, נפגע העבירה ותומכיו – אם רלוונטי, ואנשי מקצוע. את הדיון מכין ומנחה מתאם שהוכשר על ידי העמותה. מטרת התהליך היא לגבש תוכנית לתיקון ופתרון המשבר או הסיכון באופן מיטבי, תוך הסכמה ושיתוף פעולה. כאשר יש צד של נפגע בתהליך, זהו תהליך צדק מאחה, שמטרתו העיקרית היא לתקן את הפגיעה שנגרמה בין הנער הפוגע לנפגע. תהליך כזה עשוי להיות חלופה להליך הפלילי או להשתלב עם הליך פלילי שמתנהל בבית המשפט. אתר האינטרנט הרשמי של קד"ם - ילדים ונוער קד"ם - ילדים ונוער באתר גיידסטאר משרד הרווחה - האגף לשירותי תקון ונוער מנותק מוזאיקה – המרכז ליישוב סכסוכים בהסכמה משטרת ישראל – אגף ילדים ונוער מכון ברוקדייל, דורי ריבקין, סמדר שמעיה ענבר, "הערכת תוכנית ק.ד.מ. קבוצות דיון משפחתיות לנוער עובר חוק", יוני 2007
פאדל אל-ג'מאלי

פאדל אל ג'מאלי (בערבית: فاضل الجمالي; 20 באפריל 1903 - 24 במאי 1997) היה פוליטיקאי עיראקי ואיש חינוך. עם היווצרותה של עיראק בשנות ה-30 הוא מילא תפקיד חשוב בעיצוב מערכת החינוך במדינה. השקפותיו היו פאן ערביות וימניות. שימש כראש ממשלת עיראק מ-17 בספטמבר 1953 ועד 29 באפריל 1954. שימש כשר החוץ של עיראק שמונה פעמים. נולד בכאזמיה למשפחה שיעית. למד באוניברסיטה האמריקנית בביירות, ובמכללה למורים באוניברסיטת קולומביה. את עבודת הדוקטורט שלו בנושא החינוך בקרב הבדואים. לאחר ההפיכה של יולי 1958 הוא נכלא. ביולי 1961 הוא שוחרר ממאסר. רשימת ראשי ממשלת עיראק מיסי.ורג.אל, The New East/המזרח החדש: Vol. 5, Nos. 1/כרך ה', חוברות 1, אילמ"א, עמ' 47 קאסם שחרר את רשיד עלי, הארץ, 14 ביולי 1961 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הנס מגנוס אנצנסברגר

הַנְס מַגְנוּס אֶנְצֶנְסְבֶּרְגֶר (בגרמנית: Hans Magnus Enzensberger;‏ 11 בנובמבר 1929 – 24 בנובמבר 2022) היה סופר ומשורר גרמני. אנצנסברגר נולד בעיירה קטנה בדרום בוואריה בשם קאופבורן, הבכור מבין ארבעה בנים. משפחתו היגרה לנירנברג, בירתה הסמלית של המפלגה הנאצית בשנת 1931. יוליוס שטרייכר, עורך העיתון "דר שטירמר", היה שכן של משפחתו בנירנברג. בילדותו הצטרף אנצנסברגר לנוער ההיטלראי אך סולק ממנו במהירות. אנצנסברגר למד ספרות ופילוסופיה באוניברסיטת ארלנגן-נירנברג, אוניברסיטת פרייבורג, אוניברסיטת המבורג ובסורבון בפריז. בשנת 1955 קיבל תואר דוקטור לאחר שהשלים תזה שעסקה בשירתו של קלמנס ברנטנו. הוא עבד כעורך רדיו בשטוטגרט עד 1957, השתתף במספר כינוסים של קבוצת 47 ונחשב לאחד היוצרים הבולטים בקבוצה. בשנים 1965–1975 ערך את המגזין "קורסבוך" ("Kursbuch"). מאז 1985 ועד למותו היה העורך של סדרת הספרים "ספריית אנדרי" ("Die Andere Bibliothek") היוצאת לאור בפרנקפורט. ייסד יחד עם הסופר הצ'ילאני גסטון סלווטורה את הירחון "טרנס-אטלנטיק" ("TransAtlantik"). אנצנסברגר התגורר במינכן. אחיו הצעיר כריסטיאן (אנ') היה גם הוא סופר. יצירותיו של אנצנסברגר היו מגוונות מאוד ותורגמו ליותר מ-40 שפות. בין היתר כתב אנצנסברגר ספרי שירה, שירי ילדים, ספרי ילדים, פרוזה, רומנים, תאוריה ביקורתית, ספרי עיון ומחזות. אנצנסברגר היה מוכר בסגנונו הסרקסטי והאירוני. כמי שגדל בגרמניה בימי הרייך השלישי הוא נהג לכתוב ביקורת רבה על העולם אותו יצרנו אנו, בני האנוש, על מעמד הביניים השבע והעיוור ועל אורחות החיים בעולם המודרני. 1963 – פרס ביכנר 1980 – זר הזהב בערבי השירה סטרוגה (אנ') 1985 – פרס היינריך בל 1993 – פרס אריך מריה רמרק לשלום 1998 – פרס היינריך היינה 2002 – פרס הנסיך אסטוריאס 2009 – פרס גריפין לשירה (אנ') השקיעה של הטיטניק בהוצאת ספריית פועלים, מחזה, תרגם: שמעון לוי,1986 שד המספרים בהוצאת זמורה ביתן, ספרות ילדים, 1998 מלאך רגיל לגמרי בהוצאת הקבוץ המאוחד, שירה, תרגם: שמעון לוי, 2002 עבודות צל בהוצאת קשב לשירה, שירה, תרגם: אשר רייך, 2011 קבוצת 47 הנס מגנוס אנצנסברגר, ברשת החברתית Goodreads שמעון לוי, שירה כפוטו-רומאן בהצגת השקיעה של הטיטניק מאת הנס מגנוס אנצנסברגר (הקישור אינו פעיל), מקום לשירה הנס מגנוס אנצנסברגר (1929-), דף שער בספרייה הלאומית בלוז מעמד הביניים, העוקץ, תרגום: מי-טל נדלר, 2012 שמעון לוי, עם מותו של הנס מגנוס אנצנסברגר, באתר הארץ, 30 בנובמבר 2022 אשר רייך, המודרנה, טען נצנסברגר, שייכת למוזיאון, באתר הארץ, 30 בנובמבר 2022
בן חור

האם התכוונתם ל... אישים: איתמר בן-חור – סופר ומחנך, חתן פרס נשיא המדינה לספרות אליהו בן חור – מאלופי צה"ל במלחמת העצמאות יאיר בן-חור – משורר, עורך ספרות, עורך לשון, נקדן ומרצה לכתיבה ולעריכה נחום בן-חור – פרופסור לכירורגיה פלסטית, מנהל המחלקה לכירורגיה פלסטית בבית חולים שערי צדק, בין השנים 1970-1993. תמיר בן-חור – רופא נוירולוג ומדען מוח ישראלי, מנהל המחלקה הנוירולוגית במרכז הרפואי הדסה עין כרם ספרות, תיאטרון וקולנוע: בן חור (ספר) – רומן של לואיס וולאס מ-1880 בן חור (מחזה) – מחזה שהועלה בברודוויי בשנת 1899 בן חור (סרט, 1907) – סרט אילם בן חור (סרט, 1925) – סרט אילם בכיכובו של רמון נוברו בן חור (סרט, 1959) – סרט בכיכובו של צ'רלטון הסטון. הסרט זכה ב-11 פרסי אוסקר בן חור (סרט, 2003) – סרט אנימציה בן חור (סרט, 2016) – סרט בבימויו של טימור בקממבטוב ובכיכובו של ג'ק הוסטון מכוניות בן חור (מכונית) – מכונית קבריולה מתוצרת "Ben-Hur Motor Co" אשר יוצרה בארצות הברית בין השנים 1916-1918 בן-חורין
אגתה הקדושה

אָגָתָה הקדושה (בלטינית: Sancta Agatha), הייתה נערה מקטניה שבסיציליה שעברה מרטיריום במאה ה-3 לספירה, אחת הקדושות הבתולות המוערכות בנצרות. לפי האגדה, אגתה, נערה ממשפחת אצולה שנודעה ביפי מראֶהָ, הייתה למושא חיזורי הסנטור הרומאי קווינטיאנוס, בתקופת הרדיפות של הקיסר דקיוס (בסביבות 251 לספירה). הבתולה הנוצרייה, הצדקת, דחתה אותו מיד. כנקמה שלח אותה קווינטיאנוס להתגורר חודש בבית הזונה אפרודיסיה, כדי שזאת תשחית את מידותיה. משלא צלחה מזימתו, העמידהּ למשפט בארמונו והורה לכלוא אותה. כדי לשבור את רוחה גזר עליה עינויים שונים, שהידוע שבהם הוא כריתת שדיה. למרות עזרת פטרוס הקדוש, שהתגלה אליה וריפא את חזה הפצוע, נכנעה לבסוף ומתה. לפי אחת הגרסאות, קווינטיאנוס ציווה לפני כן לגלגל את גופה בגחלים בוערות, והאל גאל אותה מייסוריה ברעידת אדמה. רק עובדת קיומה והמרטיריום שעברה מקובלים על הכנסייה הקתולית. כל יתר הסיפור נחשב לאגדה, אך הפופולריות של אגתה לא נפגעת כלל מהספקות של המחקר הכנסייתי. במסורת האיקונוגרפית הנוצרית היא מצוירת לרוב מציגה צלחת שעליה מונחים שדיה. לעיתים נוספת לציור גם הצבת ששימשה בעינוייה. עם זאת, לעיתים לא נלווה לדמותה ענף הדקל המסורתי שמייצג את המרטיריום, אולי בגלל החולשה שמבטא מותה בכלאה. אגתה משמשת כקדושה המגנה של העיר קטאניה, עיר הולדתה של אגתה לפי אחדות מהמסורות, וכן של המיניקות ויוצקי הפעמונים (ככל הנראה בגלל דמיון צורת הפעמונים לאטריבוט שלה). כן נהוג להתפלל אליה כדי למנוע שריפות והתפרצויות וולקניות. בעת המודרנית נוסף לה תפקיד הקדושה שמגוננת על החולות בסרטן השד. יום חגה הוא 5 בפברואר. אביעד קליינברג, רגל החזיר של האח ג'ינפרו: סיפורי הקדושים משנים את העולם, זמורה-ביתן, 2000. אגתה הקדושה, באתר "Find a Grave" (באנגלית) אגתה הקדושה, באתר אנציקלופדיה בריטניקה (באנגלית) בריאל ברקאי, אלי שילר, נצרות ונוצרים בארץ-ישראל, ירושלים, אריאל: כתב עת לידיעת ארץ ישראל, 2002, עמ' 161.
אפרודיטה (פירושונים)

אפרודיטה היא אלת האהבה והיופי במיתולוגיה היוונית. האם התכוונתם ל... אפרודיטה (חברה) – חברת הלבשה תחתונה ישראלית לנשים ביולוגיה: אפרודיטה – סוג של תולעת רב-זיפית ימית. אפרודיטידיאה – משפחה של תולעים טבעתיות השייכת לסדרת הפילודוסידה (Phyllodocida) גאוגרפיה: "סלע אפרודיטה" (או "סלע של היוונים" – Πέτρα του Ρωμιού ‏Petra tou Romiou) – סטאק ליד פאפוס שבקפריסין; על פי סיפור עם, נחשב למקום הולדתה של אפרודיטה "גבעות אפרודיטה" – אתר נופש באזור פאפוס, בקרבת "סלע אפרודיטה" קרחון אפרודיטה – קרחון לחופו של חצי האי האנטארקטי באנטארקטיקה אסטרונומיה: אפרודיטה (אסטרואיד) (שם מלא: 1388 אפרודיטה) – אסטרואיד בחגורת האסטרואידים שהתגלה ב-24 בספטמבר 1935; קרוי על שמה של האלה אפרודיטה אנרגיה: אפרודיטה (שדה גז) – שדה גז ימי של קפריסין הממוקם מדרום לאי ומופעל על ידי נובל אנרג'י צבא: מבצע אפרודיטה – שם הקוד של תוכנית ניסיונית של חיל האוויר של ארצות הברית במלחמת העולם השנייה סרטים: אפרודיטה הגדולה (Mighty Aphrodite) – קומדיה רומנטית של וודי אלן משנת 1995 אפרודיטה (סרט) – סרט ארוטי של הבמאי הבריטי רוברט פוסט (Robert Fuest) משנת 1982 ספרים: אפרודיטה (ספר) – רומן מאת פייר לואי (Pierre Louÿs) משנת 1896 מוזיקה: Aphrodite – אלבומה של קיילי מינוג משנת 2010 Aphrodite (שיר) – שיר מאלבומה של קיילי מינוג Aphrodite; ‏ראו סרטון ביוטיוב "בנה של אפרודיטה" – להקת רוק מתקדם יוונית שהוקמה ב-1968 ובה היו חברים דמיס רוסוס, ואנגליס, לוקאס סידראס ואנרגירוס קולוריס אחר: אפרודיטה מקנידוס – פסלו של פרקסיטלס
אסף פורת

אסף פורת (נולד בשנת 1946) הוא שחיין עבר ישראלי, אלוף ישראל במשחה ל-200 מטר פרפר (1964) ושיאן ישראל במשחי הפרפר (50 מטר, 100 מטר ו-200 מטר פרפר). פורת גדל בקיבוץ נוה איתן והתאמן בקבוצת השחייה של קיבוצו ובקבוצת הפועל בקעת בית שאן. באליפות ישראל בשחייה לנוער שנערכה בקיבוץ אושה ב-30 בספטמבר 1961 זכה פורת במדליית זהב במשחה ל-100 מטר פרפר בשיא ישראלי חדש של 1:06.4 דקות, שיפור לשיא של יצחק לוריא (1:07.5 דקות). בתחרות שנערכה באושה ביוני 1962 קבע פורת במשחה ל-100 מטר פרפר שיא ישראלי חדש של 1:06.1 דקות, שיפור לשיא הקודם 1:06.3 דקות. חודש לאחר מכן, בתחרות שנערכה שוב בקיבוץ אושה ביולי אותה שנה הוא קבע במשחה ל-100 מטר פרפר שיא ישראלי חדש של 1:05.3 דקות ובמשחה ל-200 מטר פרפר שיא ישראלי חדש נוסף של 2:28.0 דקות, שיפור לשיא של גרשון שפע (2:33.2 דקות). פורת נבחר יחד עם עוד שני שחיינים, גרשון שפע וגלי להב, לייצג את ישראל במשחקי אסיה שנערכו בג'קרטה אינדונזיה בסוף אוגוסט אותה שנה, אך בשל לחץ ערבי כבד נמנעה השתתפותם של ספורטאים מישראל במשחקים. באליפות ישראל ישראל בשחייה שנערכה באוקטובר אותה שנה הוא זכה במדליית כסף במשחה ל-200 מטר פרפר בתוצאה של 2:29.2 דקות, אחרי אברהם מלמד מהפועל גוש זבולון (2:27.5 דקות) ולפני גרשון שפע (2:35.2 דקות). באליפות ישראל בשחייה שנערכה בשנת 1963 זכה פורת במדליית כסף במשחה ל-200 מטר פרפר בתוצאה של 2:31.9 דקות, אחרי גרשון שפע (2:29.8 דקות) ולפני אברהם מלמד מהפועל גוש זבולון (2:33.7 דקות). באליפות ישראל שנערכה בקריית טבעון בסוף ספטמבר 1964 זכה פורת במדליית זהב במשחה ל-200 מטר פרפר בתוצאה של 2:37.4 דקות, לפני אריה לוריא מהפועל גבעת ברנר (2:49.5 דקות) ורפאל לדנר מהפועל תל אביב (2:50.0 דקות). שיאי ישראל בשחייה, מעריב, 28 בספטמבר 1966 ש. מוזר, שחייני גוש זבולון זכו באליפות הנוער הוצבו שני שיאים ארציים לבוגרים ולנוער, דבר, 1 באוקטובר 1961 3 שיאים ישראליים בשחייה בתחרויות שהיו בבריכת אושה, דבר, 10 ביוני 1962 5 שיאים בבריכת אושה, דבר, 15 ביולי 1962 ארבעה שיאים לאומיים באליפות השחייה בחיפה, למרחב, 14 באוקטובר 1962 שלמה מוזר, שיאים לבוגרים ולנוער באליפות הלאומית בשחייה שהתקיימה בסוף השבוע בחיפה, דבר, 6 באוקטובר 1963 גרטל וזלץ - גיבורי אליפות השחייה, על המשמר, 29 בספטמבר 1964 משה גרטל ודורית זלץ בלטו באליפות ישראל בשחייה, חרות, 29 בספטמבר 1964
היגיאיה (אסטרואיד)

היגיאיה (שם מלא: 10 היגיאיה; באנגלית: ‎10 Hygiea) הוא האסטרואיד הרביעי בגודלו שבחגורת האסטרואידים העיקרית. הוא התגלה על ידי אניבאלה דה גאספריס (Annibale de Gasparis) ב-12 באפריל 1849. האסטרואיד התגלה על ידי החוקר אניבאלה דה גאספריס ב-12 באפריל 1849. היה זה האסטרואיד הראשון מבין תשעת האסטרואידים שהוא גילה. מנהל מצפה הכוכבים בנאפולי, ארנסטו קפוצ'י קרא לאסטרואיד Igea Borbonica (היגיאיה בורבוניקה, על שם בית בורבון, ששלטו בממלכת שתי הסיציליות בו נאפולי נמצאת). אולם כבר ב-1852, האסטרונום ג'ון ראסל הינד אמר שהשם הנפוץ הוא "היגיאיה" ושלא משתמשים בשם המקורי המלא. האסטרואיד קרוי על שמה של היגיאיה, אלת הבריאות במיתולוגיה היוונית והמיתולוגיה הרומאית. המספר "10" מציין כי זהו האסטרואיד ה-10 אשר התגלה במערכת השמש. היגיאיה הוא האסטרואיד הרביעי בגודלו במערכת השמש. צורתו כספרואיד אובלי וממדיו הם 530×407×370 ק"מ. קוטרו הממוצע 407 ק"מ, ומסתו מוערכת להיות כ-2.9% מכלל מסת חגורת האסטרואידים, בסביבות ה‎8.67×1019‎ ק"ג. האסטרואיד הוא הגדול מהאסטרואידסים מסוג C-type אשר עשויים ברובם מפחמימנים סלעיים. כמו קרס, היגיאיה בעל צפיפות נמוכה, ודומה בכך לירחים של שבתאי. היגיאיה הוא בעל אלבדו נמוך וקשה לראותו בתצפיות מכדור הארץ, ולכן, למרות גודלו, הוא האסטרואיד ה-10 שהתגלה. באפהליון, הנקודה הרחוקה ביותר מהשמש במסלולו, בהירות נראיתו היא 10.2 ונדרש טלסקופ בעל קוטר עדשה של 100 מ"מ, אולם בפריהליון, הנקודה הכי קרובה לשמש במסלולו, יש לו בהירות של 9.1 וניתן לראותו במשקפה בעלת קוטר של 50 מ"מ. היגיאיה נצפה כשהוא מסתיר כוכב כמה פעמים וממנו למדו מעט אודות צורתו. תצפית של טלסקופ החלל האבל קבעה כי הוא אסטרואיד ואין לו ירחים משלו הגדולים מקוטר 16 ק"מ. ב-2006, במסגרת הדיונים של האיגוד האסטרונומי הבינלאומי. היגיאיה היה אחד מעשרת הגופים שנשקלו להחשב בכוכב לכת, אולם החלטה זו נפסלה, ואסטרואיד סווג כאחד מהגופים קטנים במערכת השמש. תצפיות שבוצעו על ידי הטלסקופ הגדול מאוד, במערך מצלמות SPHERE (אנ') בשנים 2017-2018, ואשר תוצאותיהן הוכרזו בסוף 2019, מראות שלהיגיאיה יש צורה כדורית, המעידה על שיווי משקל הידרוסטטי, ולכן מועמד להיות כוכב לכת ננסי. מדיה וקבצים בנושא היגיאיה בוויקישיתוף אסף רונאל, 170 שנה אחרי שהתגלה, עצם חללי יוגדר ככוכב לכת ננסי חדש, באתר הארץ, 31 באוקטובר 2019 סיכום חישובי מסת אסטרואידים באתר של Jim Baer היגיאיה באתר JPL A. Storrs (1999). "Imaging Observations of Asteroids with Hubble Space Telescope". Icarus 137 (2): 260. Bibcode:1999Icar..137..260S. doi:10.1006/icar.1999.6047 תיאור טיוטת ההצעה להוסיף עשרת כוכבים למערכת השמש Strickland, A. (2019-10-28). "It's an asteroid! No, it's the new smallest dwarf planet in our solar system". CNN. נבדק ב-2019-10-28. Vernazza, P.; Jorda, L.; Ševeček, P.; Brož, M.; Viikinkoski, M.; Hanuš, J.; et al. (2019-10-28). "A basin-free spherical shape as an outcome of a giant impact on asteroid Hygiea" (PDF). Nature Astronomy. 273. doi:10.1038/s41550-019-0915-8. נבדק ב-2019-10-28.
דוב ים איוני

דוב ים איוני המכונה גם דוב ים הכף (שם מדעי: Arctocephalus pusillus) הוא מין של דוב ים החי בחופי דרום ודרום-מערב יבשת אפריקה וגם בקצה אוסטרליה ובימים סביבם. זהו המין הגדול בסוג דוב ים. ראשו רחב והחוטם מחודד מעט ובעל שפם ארוך. רגליו האחוריות ארוכות יחסית מה שעוזר לו לעלות ולנוע על החוף. ישנם 2 תת-מינים: תת-המין האפריקני והגדול יותר A. p. pusillus ותת-המין האוסטרלי A. p. doriferus. אורכם של דובי הים 2.3-2 מטר ומשקלם 300-190 ק"ג. אורך הנקבות 1.8-1.2 מ' ומשקלן 120-36 ק"ג. הם חיים בימים הדרומיים של אפריקה ואוסטרליה מכף קרוז לכף התקווה הטובה ועד לסלעים שחורים ליד פורט אליזבת. תת-המין האוסטרלי חי באיים באזור מצר בס ליד ויקטוריה ובאיים בטסמניה. המושבות הן בדרך כלל באיים, מדפי סלע וחופים סלעיים אך לפעמים גם באתרים חוליים. הם נוטים לא להתרחק יותר מדי מהחוף. הם אוכלים בעיקר דגים ופחות דיונונים וסרטנים אך גם עופות ים כמו פינגווינים. לעיתים הם טורפים אפילו כרישים קטנים. טורפיהם של דובי הים הם העמלץ הלבן, האורקה וכרישים שונים, ובעונת הרבייה הגורים נטרפים גם על ידי תנים שחורים וצבועים חומים. להקות גדולות מושכת אליהם טורפים רבים. להקה בנמיביה עוד להקה מדיה וקבצים בנושא דוב ים איוני בוויקישיתוף דוב ים איוני, באתר ITIS (באנגלית) דוב ים איוני, באתר NCBI (באנגלית) דוב ים איוני, באתר Animal Diversity Web (באנגלית) דוב ים איוני, בבסיס הנתונים ARKive (באנגלית) דוב ים איוני, באתר האנציקלופדיה של החיים (באנגלית) דוב ים איוני, באתר GBIF (באנגלית) דוב ים איוני באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
בול מחורר

בול מחורר (באנגלית: perfin או SPIFS) הוא בול דואר רגיל, שחיררו אותו בצורה מיוחדת, שלא פוגעת בשימוש בו, אך מכבידה על גנבתו. חירור הבולים החל ב-1868, באנגליה ובהמשך התפשט הנוהג למדינות אירופאיות נוספות וליתר העולם. חירור הבולים נועד לסמן אותם בראשי תיבות או סמלים של הבעלים וכך להכביד על גנבתם ושימוש לא מורשה או כדי לקדם רעיונות ונושאים מסוימים. מדיה וקבצים בנושא בול מחורר בוויקישיתוף לקסיקון בולאי באתר התאחדות בולאי ישראל בולי דואר קנדיים עם חירורים רשמיים (באנגלית) האתר הרשמי לבולים מחוררים איטלקיים (באיטלקית) בולי דואר מחוררים של קובה (בספרדית) ו(באנגלית) perfin הוא הלחם בסיסים חסר של תחילת המילים האנגליות perforated initials או perforated insignia SPIFS הן ראשי תיבות של Stamps Perforated with Initials of Firms and Societies
ברית עולם (פירושונים)

האם התכוונתם ל... ברית עולם – מפלגה ישראלית ברית עולם - תנועת ההתנדבות הישראלית יהודית הבינלאומית ברית עולם - המרכז העולמי לבני נח ברית עולם – שיר של אהוד מנור ומתי כספי
Let Her Go

Let Her Go (בתרגום חופשי: תן לה ללכת) הוא סינגל מאת הזמר הבריטי פסנג'ר. זהו סינגל מתוך האלבום הרביעי של הזמר, "All the Little Lights". השיר יצא ביולי 2012 אך הצלחתו הגדולה החלה בשנת 2013 והוא נכנס לעשרים השירים הגדולים של שנת 2014 בארצות הברית. בישראל השיר הגיע למקום הראשון במצעד השבועי של גלגלצ וזכה לתואר שיר השנה במצעד השנתי לשנת 2013. הוא מכר מעל מיליון עותקים דיגיטליים בממלכה המאוחדת, ומעל ארבעה מיליון עותקים בארצות הברית. מילות השיר הן פואטיות ומלנכוליות ומתארות את החרטות המלוות סיום מערכת יחסים רומנטית. הפזמון כולל מצבים וסיטואציות בחיים שבהם האדם אינו מעריך את מה שיש לו עד שזה נעלם, ומקשר זאת לאהבה. בתי השיר עוסקים בסצנות שבהן אדם שבור-לב מתמודד עם הפרידה. זהו השיר המצליח ביותר של הזמר באופן מובהק משיריו האחרים באלבום. מונה הצפיות של הווידאו קליפ נכון לאמצע 2024, עומד על למעלה מ-3.5 מיליארד צפיות. דוגמה למילות השיר בתרגום חופשי (הפזמון החוזר): מידע על היצירה "Let Her Go" באתר מיוזיק בריינז סרטון השיר "Let Her Go" באתר יוטיוב Kreisler, Lauren (5 בדצמבר 2013). "Passenger's Let Her Go adds to the UK's biggest haul of million-selling singles in 15 years!". Official Charts Company (באנגלית). נבדק ב-2017-07-28. {{cite news}}: (עזרה) מידע על Let Her Go, באתר המצעד האוסטרי, ארכיון מידע על Let Her Go, באתר המצעד האיטלקי, ארכיון מידע על Let Her Go, באתר המצעד הגרמני מידע על Let Her Go, באתר מצעד דנמרק מידע על Let Her Go, באתר המצעד הנורווגי מידע על Let Her Go, באתר המצעד של ניו זילנד מידע על Let Her Go, באתר המצעד הספרדי מידע על Let Her Go, באתר המצעד הפורטוגזי, ארכיון מידע על Let Her Go, באתר המצעד הפיני מידע על Let Her Go, באתר המצעד הצרפתי, ארכיון מידע על Let Her Go, באתר המצעד השוודי
קשר עין

קשר עין הוא צורה של תקשורת בלתי-מילולית שבה שני אנשים מביטים אחד בעיני השני באותו הזמן. קשר העין יכול לשדר רגשות באופן דומה לזה של הבעת פנים. פְלִירְט הוא סוג של חיזור עדִין המסמן עניין רומנטי או מיני באדם אחר. פלירט נעשה באמצעים מילוליים ובאמצעות שפת גוף. שפת הגוף יכולה לכלול תנועות בשיער, קשר עין, נגיעות קצרות והתקרבות פיזית. ישראלים, שתרבותם מושפעת מהתרבות האירופאית, מחשיבים קשר עין ישיר ויציב כסימן לכך שהאדם המקשיב להם מרוכז בדבריהם. לעומתם, בתרבויות רבות אין זה נהוג להסתכל בעיניים. למשל, אצל יוצאי אתיופיה ואצל הערבים קשר עין ממושך נחשב חסר נימוס. במהלך הרמת כוסית יש היוצרים קשר עין עם כל אדם אשר משיקים את הכוס אל כוסו. בתרבויות מסוימות אי יצירת קשר עין בעת השקת הכוסית עלולה להיחשב כגסות רוח, כחוסר אמון או כמזמנת מזל רע. מוצב הוא מערך מוגן המורכב ממספר עמדות המשמשות ברובן לתצפית ולחימה. עמדות אלו סמוכות זו לזו כדי שיהיה קשר עין וקול ביניהן, וזאת על מנת להקשות ניסיון חדירה למוצב. ערך מורחב – אוטיזם קלאסי אחת הדרכים שבהן עשויות תסמונות הקשת האוטיסטית לבוא לידי ביטוי, הוא בקשיים ביצירה ושמירה על קשר עין. ילדים עם אוטיזם קלאסי מעדיפים חפצים על-פני פנים, והם מתקשים ללמוד להשתלב ביחסי הגומלין של מגע אנושי יום-יומי. כבר בחודשים הראשונים לחייהם, רבים מהם לא מגיבים לסביבתם ונמנעים מקשר עין. אוטיסטים בתפקוד גבוה עשויים להיראות לעיתים מנותקים או חולמניים, בעיקר במצבים של עומס יתר תחושתי, כגון במסיבות או במקומות צפופים. לעיתים, הם יוצרים קשר עין חלקי בלבד עם המשוחחים עימם; הדבר עשוי להוביל לתפיסתם בעיני האחר כ"ביישנים". גל פרלמן, תסתכלו לי בעיניים, במדור "מדע במבט-על" באתר של מכון דוידסון לחינוך מדעי, 9 בפברואר 2024
קלמטה

קלמטה או קלמאי (ביוונית: Καλαμάτα) היא העיר השנייה בגודלה בחצי האי פלופונסוס שבדרום יוון, והעיר הגדולה ביותר במחוז פלופונסוס, המשמשת כבירתה המנהלתית של היחידה האזורית מסיניאה, ומהווה את נמלה הראשי. העיר ממוקמת בדרום מזרח חצי האי, ממזרח לשפכו של נהר פמיסוס (Πάμισος) למפרץ מסינאיה (Μεσσηνία). קלמטה ידועה בתור מקור ריקוד הקלמאטיאנוס וזיתי הקלמטה. יש בה אקלים ים תיכוני ממוזג עם חורף חמים וקיץ קל. בקלמטה מתגוררים (נכון לשנת 2011) למעלה מ-74,100 תושבים. העיר נמצאת במרחק של כ-223 ק"מ מהעיר אתונה, כ-215 ק"מ מהעיר פטרס וכ-715 ק"מ מהעיר סלוניקי. קלמטה היא אחד מהמרכזים הכלכליים החשובים ביותר של חצי האי פלופונסוס. כלכלת העיר מבוססת בעיקר על פעילויות חקלאות כגון ייצור שמן זית, גידול זיתים (זיתי קלמטה), תאנים, צימוקים ופירות וירקות אחרים, יחד עם מגזר תעשייתי הכולל מזקקות, טבק קרליה ומפעל ג'ינסים של חברת ליוויס. במהלך מלחמת העולם השנייה בתאריך 29 באפריל 1941, נערך קרב ליד נמל העיר בין הכוחות הפולשים הגרמנים וחטיבת ניו זילנד השנייה. בקרב זה, היו מעורבים גם חיילים ארצישראלים, לוחמי חיל החפרים ויחידת הסווארים בצבא הבריטי. לאחר מלחמת העולם השנייה, בשל בעיות פוליטיות לא נכללו קלמטה ורוב האי פלופונסוס בתוכניות הפיתוח הממשלתיות, כתוצאה מכך כלכלת העיר נפגעה. בתאריך 13 בספטמבר 1986 רעידת אדמה חזקה בעוצמה של כמעט 6.6 בסולם ריכטר פגעה בעיר גרמה לנזק כבד והרגה 20 בני אדם. לאחר רעידת האדמה הקטלנית הרשויות המקומיות השקיעו מאמצים רבים כדי לשקם את הבירה של מסינאיה, ובזכות מאמצים אלה העיר נבנתה מחדש והפכה לאחד מהנמלים החשובים ביותר בים התיכון. כיום העיר קלמטה היא השנייה בגודלה בהיקף הפעילות המסחרית באי פלופונסוס בעיקר בזכות הגידול ביצוא בענף החקלאות: גידול זיתים, צימוקים וייצור שמן זית. העיר היא מקום מושבו של הבישוף של המטרופוליטן מסיניאה, כאשר הבישוף הנוכחי הוא קריסוסמוס השלישי (Chrysostomus III) מאז 15 במרץ 2007. בשנת 2022, נפתח בעיר בית ספר בינלאומי לטיסה. להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית: זיתי קלמטה פסטלי לאלאגיה (Λαλάγγια) דיפלס (Δίπλες) לקלמטה 4 ערים תאומות: קפריסין אגלנציה, קפריסין לבנון אמיון, לבנון הרפובליקה העממית של סין שיאן, הרפובליקה העממית של סין תוניסיה ביזרטה, תוניסיה (מ־1997) מדיה וקבצים בנושא קלמטה בוויקישיתוף אתר האינטרנט הרשמי של קלמטה (ביוונית) מפות היסטוריות של קלמטה (באנגלית) האתר הרשמי של ארגון התיירות היווני (באנגלית)(ביוונית) קלמטה, באתר אנציקלופדיה בריטניקה (באנגלית) אורון אבן טוב, ‏מלונות מומלצים בקלמטה ומפרץ מסינה בדרום-מערב הפלופונס, באתר GoTravel https://twitter.com/gantzbe/status/1583887370059145216, Twitter
שייק (פירושונים)

האם התכוונתם ל... שייק – משקה העשוי בדרך כלל מפירות שייק (סדרת טלוויזיה) – סדרת טלוויזיה אמריקאית אירינה שייק – דוגמנית רוסיה שיק הארלם שייק
מגלן מצויץ דרומי

מגלן מצויץ דרומי (שם מדעי: Geronticus calvus) הוא מין של מגלן מהסוג מגלן מצויץ, שמצוי בערבות עשב או באזורים חצי-מדבריים בהרים בדרום אפריקה. תחום תפוצתו מתפרש על פני צפון-מזרח דרום אפריקה, מזרח אסוואטיני ולסוטו. גופו וצווארו של המגלן ירוקים בוהקים ופניו לבנים. מקורו, רגליו וכיפתו אדומים. פניו וכיפתו אינם מכוסים בנוצות. עיניו אדומות-כתומות. המגלן ניזון מחרקים, זוחלים קטנים, מכרסמים ועופות קטנים. המגלן המצויץ הדרומי הוא עוף קבוצתי, והוא מחפש אוכל וישן בלהקות. המגלן שקט בדרך כלל, אך די רועש בעונת הקינון, ומשמיע בה צליל שדומה לזה של תרנגולת. בתי הגידול המועדפים על המגלן הם ערבות עשב, בדרך כלל ברום של 1,200 עד 1,850 מטרים מעל גובה פני הים. בשונה מרוב מיני המגלנים האחרים, המגלן המצויץ מקנן על צוקים (לא על עצים), ומעדיף סביבות יבשות יותר מאלה של קרוביו. עונת הרבייה מתרחשת בין אוגוסט לאוקטובר. המגלנים מקננים בדרך כלל בקבוצות של כ-40 פרטים. הקן מוקם על ידי הזכר מענפים וצמחייה, בדרך כלל בין סלעים או על צוקים שקרובים לנקיקים או למפלי מים. הזכר מגן על הקן, ותוקף בעזרת מקורו את כל מי שמנסה להתקרב אליו. הנקבה מטילה 2-3 ביצים, ודוגרת עליהן במשך כ-21 ימים. הזכר והנקבה מאכילים את הגוזלים. לאחר כ-55 ימים הפרחונים עוזבים את הקן, אך זקוקים לסיוע מההורים כחודשיים נוספים לאחר מכן. אוכלוסיית המגלן המצויץ הדרומי קטנה ומצטמצמת בגלל איבוד שטחי מחיה. לכן מגלן זה הוכרז כ"פגיע" ברשימה האדומה של IUCN והוזכר בנספח 2 של אמנת וושינגטון. מדיה וקבצים בנושא מגלן מצויץ דרומי בוויקישיתוף מגלן מצויץ דרומי, באתר ITIS (באנגלית) מגלן מצויץ דרומי, באתר NCBI (באנגלית) מגלן מצויץ דרומי, באתר Animal Diversity Web (באנגלית) מגלן מצויץ דרומי, בבסיס הנתונים ARKive (באנגלית) מגלן מצויץ דרומי, באתר האנציקלופדיה של החיים (באנגלית) מגלן מצויץ דרומי, באתר GBIF (באנגלית) מגלן מצויץ דרומי באתר הרשימה האדומה של IUCN